 Generate an article for the following headline: Bola Tinubu: APC Eko ní Tinubu ló sọ Bode George di èèyàn lágbo òsèlú àmọ ògo rẹ ti ń lọ sílẹ : Sáájú ìdìbò ọdún 2023 ní Nàíjírà àti ìpinu Asíwáju Bola Ahmed Tinubu láti di ààrẹ, oníruurú ọrọ ló n tàn ka lórílẹ-èdè Naàìjíríà. Lára rẹ ni ọrọ ti ìgbákejì alága ẹgbẹ òṣèlú Peoples Democratic Party PDP tẹlẹ rí, Olabode George sọ pé, Ahmed Tinubu ko yẹ lẹni ti ó yẹ kí ó jẹ ààrẹ lọdún 2023. Bode George fi kun pé, gbogbo ẹni to bá sì rò pé Tinubu ló tọ sí láti di ààrẹ, irú ẹni bẹẹ nílò àyẹwò nílé ìwòsàn. Bákan náà ló sọ pé láàrín ọdún mẹjọ tí Tinubu fi jẹ gómínà ìpínlẹ Eko gbogbo àlùmọnì ìpínlẹ náà lo ṣe básubàsu. Èyí lo wá mú kí àwọn ẹlẹgbẹjẹgbẹ nilẹ oruba ati èèkàn kan nínú ẹgbẹ òṣèlú All Progressive Congress APC fi n sọ òkò ọrọ padà sí Olabode George. Nínú ọrọ tirẹ, alága ẹgbẹ Yorùbá Welfare Group YWG Alhaji Abdulkareem Adegoke Alawuje ṣàlàyé pé, ìjà ìlàra ni Bode George ń jà àti pé ìjà ìlàra kìí tán bọrọ. Adegoke ni, gbogbo àwọn ìpìlẹ tí ó wà ní ìpínlẹ Eko lónìí, Tinubu ló ṣe àgbékalẹ wọn, nítori náà, Bode George ko rì nǹkan sọ lórí pe Tinubu ṣe àlùmọnì ìpínlẹ Eko básubàsù. Fún ọpọlọpọ ọdún ni Tinubu ko fi gba owó láti ọdọ ìjọba àpapọ síbẹ , ètò ọrọ ajé Eko sì n ru gọbọi síí ni Bola Ahmed Tinubu ni olórí tí gbogbo ọmọ ilẹ káàrọ-òò-jííre nílò ni àsìkò yìí, kíló de ti Yorùbá náà ló tún fa ọmọ Yorùbá sẹyìn. Adegoke fi kún pé tí Bode George bá fẹ kúrò ní Nàìjíríà, kò ṣe nǹkankan fún ẹnikẹni nítorí kìí ṣe ọmọ Nàìjíríà tẹlẹ, ẹrú ló rà wọn wá, orúkọ ẹru tó ra àwọn baba ńla bàbá rẹ lo ń jẹ George. Ó ni kìí ṣe òní ni Bode George ti máa n sọ ọrọ yìí, kò sì ni turu kankan lára ẹnikẹni nítorí pé, agbegbe Ìjọrá ni wọn kó awọn iran rẹ to jẹ ẹru si lásìkò owò ẹrú, ó sì wà lára àwọn ti kò mọ orísun wọn mọ. Adegoke ní gẹgẹ bi ọmọ Nàìjíríà àti ọmọ Yorùbá, kò sí nǹkan tí ó le ṣẹlẹ ní Nàìjíríà, tí mo fi le ròó pé mọ fẹ fi orílẹ-èdè mí sílẹ Gẹgẹ bi ẹni tó mọ pé wọn ra àwọn bàbá àwọn wá ni, kò ni niwọn lára láti padà sí ọdọ àwọn tó rà wọn tàbi ibi ti wọn ti rà wọn kiri. Àwá sì le júwe ibi ti wọn ti rà wọn pẹlú agádagodo lẹnu wọn Láti ìgbà tí Bode George tí n ṣe òṣèlú kò sí ẹni tó ri ipa ire kan ti o se nilẹ Yorùba, ní Eko tabi ni orílẹ-edè Nàìjíríà.  Ṣebí Bode George naa ti jẹ Gómìnà rí, kí lo ṣe lásìkò rẹ, kò sí ipa kankan ti wọn ni. Nínú ọrọ tirẹ, akọwé ipòlongo fún ẹgbẹ òṣèlú APC ní ìpínlẹ Eko, Joe Igbokwe ṣàlàyé pé ìlàra ni kò jẹ kí Olabode George gbádun nítori pé o kàn ń ṣe inúnibini sí àṣeyọri Bola Ahmed Tinubu ni Nàìjíríà ni. Igbokwe to tẹpẹlẹ mọ pé, àṣeyọri Tinubu kò dúró ni ìpínlẹ Eko nìkàn, bákan náà lo ni àwọn tó ti sọ di ènìyàn ńla láwùjọ, èyí ti òun gan jẹ ọkan lára àwọn ti Tinubu sọ di èyàn. Igbokwe ni o ti dandan tí ènìyàn bá jẹ ìlúmọọká, ọpọ ni yóò ma sọrọ rẹ, tí ènìyàn kan ba n lọ sókè, tí ẹlòmíràn si ń lọ sílẹ, ẹni tó n lọ sílẹ yẹn yóò maa ba ẹni tó wà lóke jẹ ni. Bẹẹ ni ọrọ Bode George ṣe rí, Bode George ti tán, ó sì ń wá ẹni kúnra nítorí ètò òṣèlú rẹ ti tán. Saaju la ti mu iroyin wa fun yin pe, agba  ọjẹ kan ninu ẹgbẹ oselu PDP, Oloye Olabode George ti sọrọ soke lori erongba asaaju ẹgbẹ oselu APC, Asiwaju Bola Tinubu lati du ipo aarẹ. George fi ero rẹ lori erongba Tinubu lati du ipo aarẹ han lasiko to n kopa lori eto ori tẹlifisan kan nileesẹ Arise TV lọjọru. Lero ti asaaju ẹgbẹ PDP naa, ara gbogbo awọn eeyan to n sugba Tinubu lati di aarẹ lọdun 2023 ni ara wọn ko ya, wọn si nilo ayẹwo ọpọlọ. Ọmọ igbimọ majẹobajẹ fẹgbẹ oselu PDP naa ni oun yoo kede pe oun kii se ọmọ Naijiria mọ, ti Tinubu ba fi di aarẹ Naijiria lọdun 2023. Bẹẹ ba gbagbe, asaaju ẹgbẹ oselu APC kan, Adeseye Ogunlewe lo ti kọkọ kede pe Tinubu ni oludije to dantọ julọ lati dari Naijiria lọdun 2023. Nigba to n fesi si ọrọ naa siwaju, George ni se ni oun bẹrẹ si ronu nigba ti oun gbọ ọrọ Ogunlewe naa nitori ọkunrin naa ti kọkọ sọrọ saaju lati tabuku Tinubu, to si wa ni akọsilẹ. Ki lo de tawọn eeyan kii le duro lori ọrọ ti wọn ba sọ gan? Ki lo de ti wọn n jo bi eleegun kiri laarin ọja? Ta ba se agbeyẹwo ọdun mẹjọ ti Tinubu lo bii gomina nipinlẹ Eko, bawo la ti se idajọ rẹ si? Mo setan lati ba Ogunlewe se ariyanjiyan nipa Tinubu nibi kibi, koda, ko baa jẹ ni itẹ oku ni aago mẹta oru, ọrọkọrọ lo n sọ lẹnu. Koda, maa se ohun gbogbo to ba yẹ lati kede pe n ko kii se ọmọ orilẹede yi mọ ti Tinubu ba fi di aarẹ. Bode George, ẹni to ni ọmọ ipinlẹ Eko ni oun, oun si mọ awọn nnkan ti Tinubu se, wa fi ọwọ sọya pe ko yẹ bii aarẹ rara, ti awọn gomina miran to dari ipnilẹ Eko si kaato julọ. 